fi fi fi fi fi fi fi zh en fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi zh fi fi en fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi ro fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi uk fi fi fi tr en fi fi fi fi fi id fi fi it fi fi de fi fi fi fi fi fi fi fi fi fi fi fi fi fi fi fi fi fi fi fi fi
1 Wikimedia Chapter-toiminta, jäsenyys ja Wikimania 2009?
3 IRC, #wikimedia-fi @ freenode
8 Kutsu Open 2009 symposiumiin
11 Wikimania 2011 ehdotus Suomesta (tai Suomi-Ruotsista)?
12 Hmm, onko yhdistys vielä elossa?
Wikimedia Chapter-toiminta, jäsenyys ja Wikimania 2009?
Todella hienoa, että Suomessa on nyt oma Wikimedia yhdistys! Onnea ja menestystä. Missähän ja miten voisin liittyä jäseneksi, kannatusjäseneksi tai vaikka yhteisöjäseneksi?
Yhteistyötä kannattaa viritellä myös muiden pohjoismaalaisten yhdistyksien kanssa.
Onko joku mahdollisesti lähdössä Wikimania 2009:iin?
--Teemul 25. kesäkuuta 2009 kello 15.21 (EEST)Vastaa[vastaa]
Terve. Jäseneksi liittyminen tapahtuu parhaiten ilmoittamalla halukkuudesta jollekin hallituksen jäsenelle (kuten allekirjoittaneelle). Hallitus hyväksyy jäsenet hakemuksesta. Chapter-toiminnassa tullaan olemaan aktiivisia ainakin sitten kun jotain ilmoitettavaa sinnepäin on ja kunhan Patentti- ja rekisterihallitus on hyväksynyt yhdistyksen rekisteriin ja ollaan saatu chapterin asemalle hyväksyntä. 101090ABC 25. kesäkuuta 2009 kello 16.25 (EEST)Vastaa[vastaa]
Jäsenhakemuksia vastaanotetaan OTRS-järjestelmään osoitteessa info wikimedia.fi. Hakemukset hyväksytään seuraavassa hallituksen kokouksessa. — str4nd ⇌ 25. kesäkuuta 2009 kello 17.08 (EEST)Vastaa[vastaa]
Wikipedian puolella käydyssä keskustelussa on kyselty muutamaan otteeseen, että millaista toimintaa yhdistys voisi järjestää. Jotain ideoita tähän voi kerätä muiden maiden Wikimedia-jaostojen englanniksi kirjoitetuista toimintaraporteista Metawikistä. –neurovelho 24. huhtikuuta 2009 kello 01.52 (EEST)Vastaa[vastaa]
Ideoita voidaan tästä ottaa, mutta katsotaan ensin onko yhdistys wikimedian alainen vai itsenäinen ennen kuin tehdään lopulliset päätökset. Joitakin toiminta-ajatuksia voidaan varmaan laittaa sääntöihin - esimerkiksi se, että joka vuosi järjestetään wikitapaaminen kaikkien wikipedian käyttäjien kesken (kuten on tähänkin asti tehty)- mutta varmaan jotkut jätetään vuosikokousten päätettäväksi? 101090ABC 24. huhtikuuta 2009 kello 02.08 (EEST)Vastaa[vastaa]
IRC, #wikimedia-fi @ freenode
Yhdistyshankkeesta voi keskustella reaaliajassa freenode-verkostossa olevalla IRC-kanavalla #wikimedia-fi. Johdatus Wikipedian IRC-kanavien käyttöön löytyy sivulta w:Wikipedia:IRC-kanavat. –neurovelho 24. huhtikuuta 2009 kello 22.27 (EEST)Vastaa[vastaa]
Jostain syystä en pääse kanavalle. 101090ABC 24. huhtikuuta 2009 kello 22.50 (EEST).Vastaa[vastaa]
Minkäköhänlainen vaikutus tällä olisi meihin: http://wikinortheast.blogspot.com/2009/04/wikimedia-chapters-agreement.html? – Nikerabbit 1. toukokuuta 2009 kello 11.10 (EEST)Vastaa[vastaa]
Hienoa että Suomeen on saatu tämä yhdistys, mutta samalla totean, että suomen toista virallista kieltä ruotsia ei pidä tässä ympäristössä unohtaa. Säännöissä mainitaan vain Suomi ainona kielenä, olisi hyvä kun kerran tästä näyttää tulevan ehkä vähitellen täysivaltainen local chapter, että myös ruotsinkielinen väestö voisi toimia täällä. Ruotsissa toimiva yhdistys (local chapter) [se.wikimedia.org] kun ei lainkaan tue Suomen tätä väestön osaa
Alkuperäisessä sääntöluonnoksessa mainittiinkin sekä suomi että ruotsi, mutta perustavan kokouksen päätöksen mukaisesti (en nyt muista perusteluja), ruotsi päätettiin poistaa. 101090ABC 1. heinäkuuta 2009 kello 12.50 (EEST)Vastaa[vastaa]
Oma mielipiteeni on, että ruotsin kieli tullaan ottamaan huomioon Wikimedia Suomen toiminnassa. Perustuu Wikimedian chaptereiden toiminta-alue maantieteellisiin ("oikeudellisiin") alueisiin eikä kieliin kuten projektien. Perustamiskokouksessa olimme pakotettuja jättämään säännöistä pois ruotsin kielen, koska meillä ei ollut valmista ruotsinkielistä sääntöluonnosta, jonka oikeakielisyys olisi tarkistettu. Minun näkemykseni kuitenkin on, että yhdistyksen resurssien - eli käytännössä ruotsinkielisten jäsenten - puitteissa järjestetään myös ruotsinkielistä ja kaksikielistä toimintaa. Perustamiskokouksessa puhuttiin myös virallisten vähemmistökielten (käytännössä saame ja romani) merkityksestä.
Muistutuksesi on kuitenkin tärkeä. Itse en esimerkiksi ollut tullut ajatelleeksi, että tämän yhdistyksen perustamisesta on hyvä käydä tiedottamassa myös Wikimedia Foundationin ruotsinkielisissä projekteissa. Samulili 1. heinäkuuta 2009 kello 13.21 (EEST)Vastaa[vastaa]
Voisi olla hyvä idea saada tiedotusvastaavia noille kielille, jolloin on helpompi hoitaa tiedottamista ei-suomenkieliseen suuntaan myös. Wikimedia Norge on monikielinen jaosto, jolle tuo monikielisyys on toiminut hyvin. Ehkä heistä voidaan saada ideioita... -Yupik 25. elokuuta 2009 kello 23.25 (EEST)Vastaa[vastaa]
Muuten tuo saamenkielinen wikimedian nimi olisi: Wikimedia Suopma. -Yupik 25. elokuuta 2009 kello 23.36 (EEST)Vastaa[vastaa]
Säännöissä lienee pakko pitää yhdistys suomenkielisenä, koska virallinen kaksi- tai monikielisyys edellyttää lisäbyrokratiaa. Sen sijaan mikään ei estä mainintaa muista kielistä seuraavan säännönmuutosten yhteydessä (tarkoituspykälässä tms.) ja muitten kielten käsittelyä työjärjestyksissä, toimintasuunnitelmissa yms.
Luulen että on tärkeää pitää muut kielet mukana sekä muodollisissa dokumenteissa että harkittuna mutta automaattisena osana käytännön toimintaa. Muiden kielten täydellinen unohtaminen tai "... ja sama på svenska"-tyylinen ratkaisu on valitettavan helppoa ja yleistä (kuten yllämainitussa tiedotuksessa).
Yllä mainittu tiedotusvastaava on hyvä idea. Jos aktiivijäsenistössä on romanin tai saamen tuntijoita, eri vastaava eri kielille on tarpeen. Tiedotusvastuun lisäksi näillä ihmisillä voisi olla osavastuu myös kaiken toiminnan kielisopeutuksesta (yms.). Se, että kielivastaava on mukana hallituksessa, auttaa huomattavasti siinä, ettei kielikysymyksiin herätä vasta kun kielten täysipainoiseeen huomioimiseen ei enää riitä aikaa.
Tässä pitää huomata, ettei ruotsinkielinen (ja muunkielinen) toiminta saa jäädä erilliseksi, ruotsinkielisten toimijoiden omaksi harrastukseksi. Osa tapaamisista voi järjestää paikkakunnilla, joihin ruotsinkielisten on helppo tulla ja joilla on helppo saada ruotsinkielisiä asiantuntijoita, luennoitsijoista osan pitäisi voida toimia kaksikielisesti jne. Yhdistyksen ydintoiminta siis voi olla kaksi- tai monikielistä.
Luulen yhdistyksen aktiivijäsenistössä olevan riittävästi näitä asioita osaavia ihmisiä, mikä tarkoittaa ettei kielten huomioiminen rasita muuta toimintaa, kunhan asia huomiodaan ajoissa toimintaa suunniteltaessa ja siihen suhtaudutaan myötämielisesti.
--LPfi 16. elokuuta 2011 kello 17.35 (EEST)Vastaa[vastaa]
Kommentoi, ilmoita kiinnotuksesi tai lisää uusia ehdotuksia. Samulili 13. elokuuta 2009 kello 12.11 (EEST)Vastaa[vastaa]
Pitke 11. joulukuuta 2010 kello 21.32 (EET)Vastaa[vastaa]
Hei. Onko tarkoitus julkaista hallituksen pöytäkirjat? Esityslistat eivät paljoa kerro. Terv. --Riisipuuro 13. elokuuta 2009 kello 12.43 (EEST)--Vastaa[vastaa]
Hyvä huomio. Päätösluettelot on lisätty (päätösluettelo = pöytäkirja miinus henkilötiedot). Samulili 13. elokuuta 2009 kello 13.03 (EEST)Vastaa[vastaa]
Kutsu Open 2009 symposiumiin
Kirjoitinkin tästä jo tuolla fi.wikipedia.org:in puolella.
Open 2009 on Taideteollisen korkeakoulun Medialaboratoriosssa Marraskuun 5-6 päivä järjestettävä tutkimussymposium joka toivottaa tervetulleeksi kaikki Wikipedistit ja Wikimedistit.
Symposiumissa käsitellään muutosta jossa keskeisiä tekijöitä ovat verkostot, avoin informaatio ja yhteisöllinen tuotanto. Voit ehdottaa omaa esitystäsi symposiumiin tai vain tulla kuuntelemaan ja tapaamaan muita. Tapahtuman verkkosivut ja "call for papers":
Tervetuloa! --Teemul 2. syyskuuta 2009 kello 00.28 (EEST)Vastaa[vastaa]
Kukas täällä ylläpitää ja millaisia käytäntöjä noudatetaan? Tuli tällaista juttua keskustelusivulleni. Huomautanko käyttäjää kuin Wikipediassa... vai? Pitke 13. lokakuuta 2009 kello 09.17 (EEST)Vastaa[vastaa]
Tuollaiset saanee poistaa halutessaan. Wikipedian käytännöthän eivät teoriassa päde täällä, joten terveellä järjellä kannattaa toimia. Laitoin nyt sinullekin ylläpitäjän oikeudet. — str4nd ⇌ 13. lokakuuta 2009 kello 18.38 (EEST)Vastaa[vastaa]
Minä ja TJ olemme toistaiseksi toimineen suomenkielisen Wikipedian (hieman mielivaltaisesti nimitettyinä) tiedottajina. Nyt kun varsinainen yhdistys on perustettu (ja erityisesti kun yhdistyksestä virallisesti tulee Wikimedia-säätiön alajaosto) on varmaan luontevaa siirtää tuo tiedotus yhdistyksen siipien suojiin? --Joonasl 29. lokakuuta 2009 kello 17.51 (EET)Vastaa[vastaa]
Minulle oli yritetty soittaakin perustamiskokouksesta tämän tiimoilta, mutta joo tosiaan yhdistyksen nimissähän se voisi olla. Jatkoimme me kaksi sitten puuhassa tahi emme. Kunhan yhdistys pääsee vauhtiin, niin aihetta voidaan varmaankin käsitellä kokouksessa. --TJ 29. lokakuuta 2009 kello 19.36 (EET)Vastaa[vastaa]
Wikimania 2011 ehdotus Suomesta (tai Suomi-Ruotsista)?
Oletteko huomanneet metassa olevan pyynnön ehdotuksista Wikimania 2011 konferenssin paikaksi? Löytyisikö Suomesta (tai vaikka Ruotsalaisten kanssa yhteistyössä) kiinnostusta konferenssin järjestämiseksi. Esim. lautta Turku-Tukholma tai Maarianhamina voisi olla hyvä paikka konferenssin järjestämiseksi (tosin laivoilla ei taida olla riittävää internet-yhteyttä). Tässä linkki:
Olen itse juryssä joten tämän enempää en voi osallistua tähän. :-)
--Teemu 9. tammikuuta 2010 kello 21.34 (EET)Vastaa[vastaa]
Ottaen huomioon, että Wikimedia Suomi on perustettu vasta puolisen vuotta sitten (eikä ole virallisesti tietääkseni edes ry.), en usko, että yhdistys on ainakaan taloudellisesti vielä ainakaan yksin valmis järjestämään näin isoa tapahtumaa. Tämä tosin on vain oma mielipiteeni. 101090ABC 10. tammikuuta 2010 kello 19.17 (EET)Vastaa[vastaa]
Hmm, onko yhdistys vielä elossa?
Tai siis onko yhdistys vielä sen verran aktiivinen, että maininnan siitä kehtaa lisätä Wikipedian puolella jonnekin mistä sen voi löytääkin. Kuten esimerkiksi Tietoa Wikipediasta, Wikipedian käyttäjät. Nyt siitä ei taida oikein olla mainintaa missään mistä sen voisi löytää jollei tiedä sen olemassaolosta etukäteen. --Zache 28. tammikuuta 2010 kello 15.51 (EET)Vastaa[vastaa]
Vaikka tämä niin ihmeelliseltä kuulostaakin, yhdistystä ei ole vielä rekisteröity, vaikka sen perustamisesta onkin jo kulunut 7,5 kuukautta. Syytä puheenjohtajan inaktiivisuuteen en tiedä, mutta hän on luvannut hoitaa asiaa viimeksi kaksi viikkoa sitten. Yhdistystä kannattaa tehdä näkyvämmäksi vasta virallisen rekisteröinnin jälkeen, kun yhdistys voi perustaa myös oman virallisen tilinsä. Yhdistys järjestää lähiaikoina Wikipedian 250 000. artikkelin juhlaseminaarin Cimon Avaron johdolla. — str4nd ⇌ 30. tammikuuta 2010 kello 21.12 (EET)Vastaa[vastaa]
Yhdistyksen syntymäpäivään on 12 päivää. Mikäs on rekisteröinnin tilanne? 101090ABC 2. toukokuuta 2010 kello 19.52 (EEST)Vastaa[vastaa]
Sama kuin edelleen: Samuli on kadonnut. Nyt olisi aika järjestää yhdistyksen ylimääräinen kokous ja toivoa, että aikaisemmat PRH:n paperit eivät ole tuhoutuneet. — str4nd ⇌ 2. toukokuuta 2010 kello 23.02 (EEST)Vastaa[vastaa]
Keskustellaan sähköpostin kautta lisää. 101090ABC 3. toukokuuta 2010 kello 00.40 (EEST)Vastaa[vastaa]
...ja keskustelu tyrehtyi alkuunsa. 101090ABC 6. toukokuuta 2010 kello 07.53 (EEST)Vastaa[vastaa]
St4nd: Minulla on olemassa kopiot yhdistyksen säännöistä (versio printattu 14.6.2009) sekä yhdistyksen taloudenhoitajan maksaman laskun kuitista. En onnistunut löytämään tärkeintä eli perustamisasiakirjan kopiota itseltäni. 101090ABC 8. toukokuuta 2010 kello 13.25 (EEST)Vastaa[vastaa]
Tiedoksi tännekin: alkuperäisversio perustamispöytäkirjasta on kansiossani kotona. Pitke 26. kesäkuuta 2010 kello 11.34 (EEST)Vastaa[vastaa]
Mites nyt edetään? Minulla on säännöt ja kuitti, sinulla perustamispöytäkirja. Kuka lähettää mitä ja kenelle? 101090ABC 28. kesäkuuta 2010 kello 09.36 (EEST)Vastaa[vastaa]
Ehkäpä minulle jos ne kaikki pitää lähettää uuden hakemuksen kanssa. PRH:n lähettämä vastaus kaikkinensa on vissiin vain Samulilla? Yritän nyt ottaa selvää miten viedä asiaa eteenpäin ilman niitä, että voiko vain täyttää ja lähettää hakemuslomakkeen liitteineen uudelleen. – Nikerabbit 29. kesäkuuta 2010 kello 13.13 (EEST)Vastaa[vastaa]
Otatko selvää siitä, pitääkö ne lähettää uuden hakemuksen kanssa. Tuli tosta "PRH:n lähettämä vastaus kaikkinensa on vissiin vain Samulilla" -kommentista mieleen, että onkohan puheenjohtajalla liikaa valtaa käsissään, niin sanotusti? Helpottaisi varmasti vastaisuuden varalle, jos Pj ja Vpj voisivat jakaa tietojaan ja tehtäviään. 101090ABC 30. kesäkuuta 2010 kello 15.10 (EEST)Vastaa[vastaa]
Yhdistys on nyt virallisesti rekisteröity. – Nikerabbit 28. lokakuuta 2010 kello 16.18 (EEST)Vastaa[vastaa]
Liittyen vuosikokoukseen, niin onko mahdolista että streamaisitte sen nettiin? Yksinkertaisimmillaan huonolaatuinen streamaus onnistuisi kännykällä/läppärillä ja bambuserin tai Qikin tapaisilla ohjelmilla ja failbackkinä jos esim kaista ei riitä niin olisi varauduttu pelkkään audiostreamiin. Tämän rinnalle voisi pistää samalla irkkikanavan. Esim freenoden #wikipedia-fi johon jengi pääsisi kommentoimaan ja jossa olisi valmiiksi porukkaa. Sinne voisi linkittää myös suoraan webchat:n avulla (tai no #wikipedia-fi:hin ei voi koska webchat on bännitty kanavalla eikä kanavalla ole oppeja).
Minua kiinnostaisi tämä kahdesta syystä. Ensimmäinen on tietty se, että en pääse itse paikalle ja toinen on se, että videostreamaus noin yleisesti ottaen olisi hauska idea jolla pystyisi tiedottamaan yhdistyksen toiminnasta. --Zache 3. joulukuuta 2010 kello 11.07 (EET)Vastaa[vastaa]
Streami ei ole huono ajatus – toivottavasti joku paikalle kykenevä hoitaisi sen. Yhdistyksen IRC-kanava on #wikimedia-fi, jonne voi tulla keskustelemaan. Lisäksi nyt #wikipedia-fi:llekin pääsee webchatilla. — str4nd ⇌ 3. joulukuuta 2010 kello 11.27 (EET)Vastaa[vastaa]
Idea on hyvä ja tämä oli jo aiemmin itselläkin mielessä. Tosin näyttää olevan pieniä teknisiä haasteita. Läppärin integroidulla webbikameralla laatu on aika heikkoa, jos valkokankaankin haluaisi kuvaan. Ehkä ikävin puoli on tuon äänen suhteen. Tarvittaisiin kai jokin ulkoinen mikki, jotta sanoistakin saisi selvää. Voin vielä testailla kännykällä. Josutus 4. joulukuuta 2010 kello 20.32 (EET)Vastaa[vastaa]
Itse olisin nimenomaan kiinnostunut riittävän hyvästä audiostreamista siten että keskusteluista saisi edes auttavasti selvää. Kuvasta riittäisi ihan sekin, että olisi jokin härveli joka ottaisi X-sekunnin välein kuvan nettiin (tähän löytynee jotain softiakin jotka ottavat digikameralla automaagisesti kuvia ja puskevat niitä vaikka ftp:llä nettiin tai urlilla webbiosoitteeseen) --Zache 7. joulukuuta 2010 kello 13.22 (EET)Vastaa[vastaa]
N900:lla laatu oli huomattavasti parempi, mitä aluksi kokeilemallani netbookilla. Ongelmaksi ei varmaankaan tule, että kaista loppuisi kesken vaan välineiden ominaisuudet. Toivottavasti tuon puhelimen mikki saa napattua tarpeeksi hyvin äänet, jotta niistä saa selkoa. Voin virittää streamin bambuseriin, jos kokouksessa kukaan sitä ei vastusta. Muu matsku, jota tullaan tykittämään, löytynee varmaankin myös verkosta Josutus 7. joulukuuta 2010 kello 20.27 (EET)Vastaa[vastaa]
Yrittäkää mahdollisimman aikaisessa vaiheessa kertoa onko striimi mahdollista niin voin mainita siitä vaikka fiwikin kahvihuoneessa, linkittää cgichattiin ja tulla irkkiin yhdeksi keskustelijaksi ja online neuvoa niitä keillä on ongelmia. --Zache 11. joulukuuta 2010 kello 10.31 (EET)Vastaa[vastaa]
Ja tämä on nyt vähän myöhässä tämän kokouksen kannalta, mutta Wikimedia suomen vuosikokoksen olisi voinut pistää fiwikin etusivullekin. (Tms. siihen suomenkielisessä wikipediassa on X artikkelia tilalle). Pitää muistaa sitten kun on seuraava kokous. --Zache 11. joulukuuta 2010 kello 10.36 (EET)Vastaa[vastaa]
Ottaako/velvoitetaanko/valitaanko vapaaehtoiseksi esim. pj vastaan yhdistyksen fyysistä postia? Voi olla tarpeen. Pitke 11. joulukuuta 2010 kello 22.03 (EET)Vastaa[vastaa]
Alkuaikoina pohdittiin, että postilokero voisi olla kestävin ratkaisu kunhan yhdistys pääsee jaloilleen. Hinnat ovat Itellalla maltillisia, kun avaus on 122,95 € ja vuosimaksu 53,28 €. — str4nd ⇌ 11. joulukuuta 2010 kello 23.53 (EET)Vastaa[vastaa]
Ei kyllä päätynyt vielä ensi vuoden budjettiin. Lokeroa odotellessa yleiset postit voi lähettää mulle, kuten yhteystietosivulla nyt onkin. – Nikerabbit 12. joulukuuta 2010 kello 16.57 (EET)Vastaa[vastaa]
Projektisivua varten on luotu uudelleenohjaus http://wikimedia.fi/projektit , joka ohjaa osoitteeseen http://fi.wikimedia.org/wiki/Luokka:Projektit Tuonne Projektit-luokan sivulle voisi naputella napakan koosteen projekteista ja niiden tavotteista. Josutus 9. tammikuuta 2011 kello 19.56 (EET)Vastaa[vastaa]
Huomaan tulevissa tapahtumissa ylimääräisen kokouksen 30.4. ja viimeiseksi menneeksi halltuksen kokouksen 4/2011 4.3.2011. Onko kyseessä ongelmat tiedotuksessa vai itse toiminnassa? Mitä asian eteen voisi tehdä yksittäisenä asiasta kiinnostuneena? --LPfi 21. elokuuta 2011 kello 12.49 (EEST)Vastaa[vastaa]
Toiminta on lähestulkoon seisahtunut. Olemme luoneet listan projekteista, joihin voi osallistua. Myös uusia ideoita saa ehdottaa. Ehkäpä nykyinen hallituskin havahtuisi pyörittämään byrokratiaa, jos se näkisi, että löytyy aktiivisia jäseniä, joiden takia sitä kannattaa pyörittää. – Nikerabbit 27. elokuuta 2011 kello 23.24 (EEST)Vastaa[vastaa]
Kohentelin hiukan wikimme selattavuutta ja ulkonäköä tekemällä välilehdet, joilla pääsee selaamaan helposti etusivun, jäsenyyssivun, projektisivun ja yhteystietojen väliä. Onko ehdotuksia? Värityksen viilausta? Muita tärkeitä sivuja uusiksi välilehdiksi? Pitke (keskustelu) 4. huhtikuuta 2012 kello 14.13 (EEST)Vastaa[vastaa]
Ihan kiva, mutta linkki sivulle Tervetuloa Wikipediaan -esite näkyy punaisena. Aluksi katsoin, ettei sivua ole... –ElmA (keskustelu) 27. toukokuuta 2012 kello 16.45 (EEST)Vastaa[vastaa]
Hei, Pxos suomenkielisessä Wikipediassa kaipaisi yhdistyksen edustajilta kommentteja siihen liittyen mikä yhdistyksen tarkoitus ja status on. --Zache (keskustelu) 9. kesäkuuta 2012 kello 11.12 (EEST)Vastaa[vastaa]
Yhdistyksen ja suomenkielisen Wikipedian välisen viestinnän parantamiseksi lisäsin suomenkielisen Wikipedian ajankohtaista-sivulle aggregaation tuoreimmasta Wikimedia Suomen facebook-seinälleen kirjoittamasta viestistä. Tuo facebook lienee kuitenkin se aktiivisin viestintäkanava? --Zache (keskustelu) 10. kesäkuuta 2012 kello 08.49 (EEST)Vastaa[vastaa]
Tähän aggregaatioon liittyen, niin keillä kaikilla on oikeus kirjoittaa Wikimedia Suomen facebook -sivulle esiintyen Wikimedia Suomena? Eli haen tällä sitä, että kaikkien kirjoittamat viestit eivät ilmesty feediin ja jotta feedi olisi mielekäs niin siellä pitäisi olla riittävästi viestejä. Jos oikeus kirjoittaa FB seinälle on vaikka vain yhdellä henkilöllä, niin rss-streamiin tulee aika vähän viestejä vaikka itse ryhmä saataisiin muuten aktiiviseksi. --Zache (keskustelu) 10. kesäkuuta 2012 kello 11.48 (EEST)Vastaa[vastaa]
Nykyisen hallituksen jäsenillä, paitsi minulla kun ei ole fb-tunnuksia, on oikeus kirjoittaa seinälle Wikimedia Suomen nimissä. --Josutus (keskustelu) 21. kesäkuuta 2012 kello 16.53 (EEST)Vastaa[vastaa]
Toinen asia tähän liittyen, niin jos lisään fiwikin ajankohtaista sivulle maininnan: "Wikimedia Suomi -yhdistyksen viikkotapaamiset ovat tiistaisin klo 20.30 Wikimedia Suomen Etherpadissa. Tuoreimmat tiedot toiminnasta löytyvät yhdistyksen Facebook-sivulta". Niin meneekö tuo oikein? Noin kiinnostuneet ainakin jossain määrin löytävät yhdistyksen ja seuraavaksi asiaksi jää se, että miten saada konvertoitua kiinnostuneet jäseniksi. (esim. en itse ole vieläkään jäsen :) Sitten tietysti on sellainen akuutti asia, että jos esimerkiksi teidän viikkotapaamista mainostaa paikkana jossa voi ottaa yhteyttä Wikimedia suomeen ja kysellä sen toiminnasta, niin onko teidän etherpad-viikkotapaamisessa esimerkiksi ensiviikolla kukaan vai onko sekin toiminta kuollutta? --Zache (keskustelu) 10. kesäkuuta 2012 kello 11.59 (EEST)Vastaa[vastaa]
Luulenpa, että tällä hetkellä viikkopadistä löytyy tuoreimmiltaan mitä yhdistyksessä on menossa, mutta se ei välttämättä ole kovin mieluisa paikka seurata toimintaa. Yhdistyksen tiedotus painottuu wikimedia.fi-sivustoon ja Wikimedia Suomen Facebook-sivulle. Wikimedia Suomen kotisivua yritetään pitää mahdollisimman ajantasalla. Facebook-sivumme kautta on luultavammin helpointa seurata yhdistyksen toimintaa, mutta myönnettäköön että meidän tulisi panostaa sen päivittämiseen vieläkin enemmän. Haaveilen, että tulevaisuudessa tiedotus hoituu keskitetysti wikimedia.fi -sivustolta, josta uutiset yms. välittyvät Facebookkiin ja mahdollisesti muihin sosiaalisen median palveluihin. Viikkotapaamiset on tarkoitus pitää ihan joka viikko ja pääsääntöisesti joku hallituksesta on ollut paikalla viikottain. Kesäkuussa taisi kahtena tiistaina käydä niin, ettei paikalla ollut ketään. --Josutus (keskustelu) 21. kesäkuuta 2012 kello 16.53 (EEST)Vastaa[vastaa]
Sivua on viimeksi muutettu 11. joulukuuta 2021 kello 14.42.
Teksti on saatavilla Creative Commons Nimeä-JaaSamoin -lisenssillä; lisäehtoja voi sisältyä. Katso käyttöehdot.